In nomine Verbi incarnati. Ego Rainbertus dono Deo et sanctis apostolis ejus Petro et Paulo ad locum Cluniacum, ubi donnus abba Maiolus preesse videtur, aliquid de rebus meis quæ sunt sitæ in territorio Matisconensi, in agro Ciciaco, in villa Carsiniaco: videlicet vineas duas, quarum una habet in longum perticas XVIII et pedes V, in una fronte perticas III et pedes V, in alia fronte perticas IIII et pedes X; et terminatur a mane Rotrude, a meridie terra Sancti Petri, a sero Sancti Jangulfi, a cirtio terra Doonis, presbiteri, et heredum suorum: alia autem vinea habet in longum perticas XVI, in utraque [fronte] perticam I et pedes VIIII; et terminatur a mane terra Sanctæ Mariæ, a meridie rivo currente, a sero terra Rainberti, a cirtio via publica. Infra istas terminationes, totum ab integro dono pro animæ meæ remedio ad prefatum locum, et in loco sepulturæ. S. Rainberti, qui fieri et firmare rogavit. S. Constantii. S. Doonis, presbiteri. S. Rainberti. S. Oylardi. S. Lantberti. S. Heldini. Data per manum Ingelberti, cancellarii, feria IIIa, II idus augusti, anno XXV Lotharii regis.